Mokra Gora (Užice)

:*Za članak o planini u Srbiji, pogledajte članak [[Mokra Gora (planina)|Mokra Gora]].*

**Mokra Gora** je naseljeno mesto u gradu Užicu u Zlatiborskom okrugu. Prema popisu iz 2002. bilo je 605 stanovnika (prema popisu iz 1991. bilo je 816 stanovnika). Ime selu je dao njegov aga Mustaj -beg iz Priboja. Kažu da je tu zakonačila neka vojska i ložila sirovu goru (drva) na vatru, pa su govorili : ’’ ala je ova gora mokra’’, pa je tako nastalo ime Mokra Gora. (Srpska Kraljevska Akademija -Naselja i poreklo stanovništva -knjiga 19)
## Geografija

Mokra Gora se nalazi na granici između Tare i Zlatibora i na granici Republike Srbije i Bosne i Hercegovine. Za nju je karakteristična veoma velika visinska razlika između najniže (nadmorska visina ~ 460m) i najviše kote (vrh planine Tare - Zborište, nadmorske visine 1544m). Mokra Gora zauzima površinu od približno 55 km².

## Privreda
### Industrija
Dugo godina jedna od najvažnijih fabrika u Mokroj Gori i čitavom užičkom kraju bila je Fabrika hemijskih proizvoda „Kotroman“. Nakon raspada Jugoslavije, fabrika je izgubila veliki deo svog tržišta. Sredinom devedesetih godina, Kotroman nije zaštitio patentno pravo nad nekoliko svojih najvažnijih proizvoda. Uskoro su i mnogi inženjeri zaposleni u njemu napustili fabriku i mahom osnovali privatne firme, te je Kotroman bankrotirao.

Mokra Gora će uskoro dobiti svoju prvu mini hidroelektranu Kršanje, na reci Beli Rzav, snage 200-300 kilovata. Realizacija je u skladu sa EPS-ovom strategijom iz Zelene knnjige i u saradnji sa lokalnim akterima. Sporazum su potpisali direktor Parka prirode „Mokra Gora“ Emir Kusturica i gradonačelnik Užica Jovan Marković.

## Turizam
### Šarganska osmica

Ono što je počelo kao privatna inicijativa grupe entuzijazista okupljenih oko udruženja “Šarganska osmica”, pretvorilo se u projekt koji je udahnuo novi život Mokroj Gori. Mokra Gora je postala poznata turistička destinacija. Do 1974. godine kroz Mokru Goru je prolazila stara pruga uskog koloseka Beograd-Sarajevo. Udruženje Šarganska osmica pokrenulo je ideju o obnovi nekada popularne Šarganske osmice, jedinstvene trase železnice uskog koloseka (760&nbsp;mm), koja gledana iz vazduha ima oblik broja osam. Obnovljenim delom pruge od železničke stanice u Mokroj Gori do obližnje stanice u Šargan-Vitasima danas saobraća turistička atrakcija, stari parni voz „Ćira“.

### Lekoviti izvori

U Mokroj Gori se nalazi nekoliko desetina mineralnih izvora. Zbog činjenice da Mokra Gora leži na jednom od najvećih nalazišta niklom bogate železne rude u Evorpi, većina izvora ima izrazito visok sadržaj rastvorenih jona. Nekoliko poznatijih izvora su lekoviti, ali jedan deo izvora je toksičan (otrovan). Najpoznatiji među lekovitim izvorima u Mokroj Gori nosi naziv “Bela voda”.

### Drvengrad
Srpski filmski reditelj Emir Kusturica je kod Mokre Gore, na brdu Mećavniku, napravio etno selo „Drvengrad“.

### Stanovništvo
U naselju Mokra Gora živi 517 punoletnih stanovnika, a prosečna starost stanovništva iznosi 46,2 godina (43,4 kod muškaraca i 48,8 kod žena). U naselju ima 237 domaćinstava, a prosečan broj članova po domaćinstvu je 2,55.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Gugl satelitska mapa (Maplandia)
* Turistička organizacija Užica 
* Mokra Gora  - Virtuelna šetnja Mokrom gorom